Gården, som var cirka 500 mål, ble kjøpt av Sandnes kommune i 1899 fra Eiven J. Lura for 8 000 kroner. Grunnen til oppkjøpet var at det i 1868 var et felles kommunestyremøte mellom kommunene Sandnes, Høyland, Time og Klepp der man ble enige å opprette en fattiggård. Men det ble ikke gjort noe før gården til Lura ble kjøpt opp. Navnet Varatun ble konstruert for å unngå begrepet fattiggård. Den 17. oktober 1893 flyttet de første åtte personene inn. Belegget lå på 25–35 personer; svært mange av dem som bodde på Varatun var barn.